**ΠΡΟΥΠΟΛΟΓΙΣΜΟΣ 2015**

Σας στέλνουμε τους άξονες με βάση τους οποίους καταρτίστηκε ο προϋπολογισμός του 2015 . Για την κατάρτιση ελήφθησαν υπόψη οι ανάγκες των κατοίκων της πόλης μας, οι δυνατότητες του ίδιου του νομικού πρόσωπου και ο σκοπός του που είναι:

**α)** η εξυπηρέτηση και κάλυψη των πνευματικών, πληροφοριακών και εκπαιδευτικών αναγκών των κατοίκων του Δήμου Αγίας Παρασκευής και των γειτονικών Δήμων, ανεξάρτητα από φύλλο, ηλικία, εθνικότητα ή θρήσκευμα **β)** η στήριξη του έργου της εκπαιδευτικής κοινότητας του Δήμου **γ)** η «δια βίου» εκπαίδευση των πολιτών **δ)** η διάδοση του βιβλίου στους δημότες, έτσι ώστε να συντελέσει στην προσωπική και πνευματική τους εξέλιξη και να αποτελέσει στοιχείο της καθημερινής τους ζωής **ε)** Η οργάνωση, ανάδειξη και συντήρηση της συλλογής του Μουσείου, στ) η γνωστοποίηση και διάδοση της ζωής και του έργου του ζωγράφου Αλέκου Κοντόπουλου, μέσω των ενημερώσεων και των ξεναγήσεων, **ζ)** η ευαισθητοποίηση του κοινού σε θέματα τέχνης και αισθητικής, **η)** η επαφή με αντίστοιχου ύφους και κατευθύνσεων βιβλιοθήκες και μουσεία ώστε να αποτελέσουν ένα δίκτυο επισκέψιμων χώρων ειδικού ενδιαφέροντος.

Μέσα για την επίτευξη του σκοπού:

* Ο εμπλουτισμός και η συνεχής ενημέρωση της συλλογής της Βιβλιοθήκης με έντυπο ή μη υλικό που εξυπηρετεί τον σκοπό της
* Η χρήση των νέων τεχνολογιών (ηλεκτρονικοί υπολογιστές κ.αλ.) για την αξιοποίηση του υλικού της και την επικοινωνία με το κοινό και άλλους φορείς
* Η οργάνωση και υλοποίηση πολιτιστικών εκδηλώσεων.
* Η οργάνωση και υλοποίηση επιμορφωτικών σεμιναρίων.
* Η συνέχιση της ψηφιακής καταγραφής των στοιχείων από το αρχειακό υλικό του Μουσείου που αφορούν στον καλλιτέχνη και ο εμπλουτισμός και βελτίωση της παρουσίασης του υλικού του Μουσείου στην ιστοσελίδα του ΝΠΔΔ.
* Η γνωστοποίηση της δράσης του Μουσείου και βελτιστοποίηση της προβολής του στο κοινό.
* Η συνεργασία με φορείς του Δήμου, συλλόγους, ιδρύματα.

**ΒΑΣΙΚΟΙ ΑΞΟΝΕΣ**

1. Διατήρηση καθιερωμένων καλών πρακτικών

(βιβλιοπαρουσιάσεις, λέσχη ανάγνωσης για παιδιά, Σάββατο στη Βιβλιοθήκη, πολιτιστικό δεκαήμερο Αλέκος Κοντόπουλος, εκπαιδευτικά προγράμματα στη βιβλιοθήκη και στο μουσείο)

1. Μεταφορά παραρτήματος Κοντοπεύκου

με κριτήρια

**α)** Την εξυπηρέτηση Κοντοπεύκου και Πευκακίων

**β)** Την εξεύρεση κτιρίου με χώρο για πολιτιστικές εκδηλώσεις

1. Ανάδειξη και προβολή μουσείου και πολιτιστικής κληρονομιάς της πόλης

**α)** Θεματική ενότητα «Αλέκος Κοντόπουλος» με έργα και υλικό του καλλιτέχνη που θα μπορεί να μετακινείται

**β)** Άνοιγμα μουσείου ένα απόγευμα την εβδομάδα

**γ)** Επισκέψεις σχολείων και άλλων φορέων

**δ)** **Συγκέντρωση και προβολή ιστορικού αρχείου πόλης**

**ε)** Εικαστικά εργαστήρια (με παρέμβαση στην πόλη)

1. Δικτύωση

με σχολεία , φορείς της πόλης , γειτονιές

**α)** ΚΑΠΗ : βιβλιοπαρουσιάσεις , λέσχες ανάγνωσης

**β)** Στοχευμένη παρέμβαση στα δημοτικά για τόνωση της φιλαναγνωσίας

**γ)** Ολοκληρωμένο πρόγραμμα παρέμβασης σε γυμνάσια με δυνατότητα επιλογής θεματικών ενοτήτων και απασχόλησης πάνω σε αυτές, με στόχο την ανάπτυξη της αναγνωστικής παιδείας.

1. Υλοποίηση επιμορφωτικών προγραμμάτων

με ελεύθερη συμμετοχή των κατοίκων ή για συγκεκριμένες ομάδες – στόχο

1. Εξωστρεφείς Δράσεις

**α)** σε γειτονιές (μεμονωμένες ή παράλληλες)

**β)** Συνέδριο στην Αγία Παρασκευή με θέμα το βιβλίο

1. Αξιοποίηση νέων τεχνολογιών

**α)** Δικτύωση με αδελφοποιημένες πόλεις

**β)** Employment help Center / Job Center

**γ)** Ψηφιοποίηση υλικού

**δ)** Προβολή μουσείου

(**ε)** Πλατφόρμα ασύγχρονης τηλεεκπαίδευσης)